Bi vengdayîşê seferberîye yê KCDK-E kurdîstanijan vizêr bajarê Strasbourgî de verê banê CPTyî de çalakîya hîrê rojan daye destpêkerdene.
Roja diyîne de kurdîstanijê ke bajaranê Frankfurt, Darmstadt, Mainz, Gissen, Mannheim, Hanau, Saarbrucken û Russelsheimî yê Almanya ra ameyî, çalakîye dewr girewte. Reyna sîyasetmedarê kurdan ê surgunkerdeyî zî tewrê çalakîye bîyî.
Çalakîye verê banê CPTyî de dîyaye destpêkerdene. Qiseykerdişan de ame vatene ke şarê kurdî semedê Rayberê Şarê Kurdî Abdullah Ocalanî qisawet keno û ganî nê qisawetî cade werte ra bêrê wedaritene. Qiseykerdoxaan vat eke ê  netîce megêrê  do çalakîyanê xo girdêr bikerê û her cayî biaçarnê cayê serhildanî. Qiseykerdişan de persê sey  "Îmrali de se beno? " ameyî persayene û ame waştene ke wa avûkatî lezabez pêvînayîş bikerê.
